**Švenčionių r. Švenčionėlių lopšelis – darželis „Vyturėlis“**

**Direktorės Aldonos Čuvalovos**

**METŲ VEIKLOS ATASKA****ITA**

2020 m. sausio 17 d. Nr. SD-14

Švenčionėliai, Švenčionių r.

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Švenčionėlių lopšelyje-darželyje „Vyturėlis“ veikla organizuojama atsižvelgiant į įstaigos strateginį ir metinį veiklos planus. Įgyvendinant numatytus strateginius tikslus, metiniame veiklos plane buvo numatyti aiškūs uždaviniai. 2019 metų sausio 1-ąją įstaigą lankė 203 vaikai. Veikė 2 lopšelinio (1,5 – 3 metų), 6 ikimokyklinio amžiaus (3 – 6 metų) ir 2 priešmokyklinio amžiaus (6 – 7 metų) ugdymo grupės. Įstaigoje dirba motyvuoti, kompetentingi, nuolat keliantys savo kvalifikaciją mokytojai. Lopšelyje – darželyje dirba 21 pedagogas: 11 mokytojų įgiję aukštąjį išsilavinimą, 10 – aukštesnįjį. 6 pedagogai apsigynę auklėtojo metodininko kvalifikacinę kategoriją, 11 pedagogų – vyresniojo auklėtojo kvalifikacinę kategoriją, 2 – auklėtojo kvalifikacinę kategoriją. Įstaigos vadovai įgiję II vadovų kvalifikacinę kategoriją Savo žinias aktualiais ugdymo klausimais pedagogai atnaujina įvairiuose kvalifikacijos tobulinimo renginiuose ( nuotoliniu būdu, dalyvaudami įvairiuose seminaruose ir mokymuose). 2019 metais pedagogai kėlė kvalifikaciją vidutiniškai 6,9 dienos. Maža darbuotojų kaita. Įstaigos veikla grindžiama dialogu ir visos bendruomenės susitarimų pagrindu, kolektyve draugiški, šilti santykiai. Darbuotojų skundų nebuvo. Ugdymo kokybiškumas užtikrinamas, įgyvendinant įstaigos pedagogų parengtą ir atnaujintą programą „Ikimokylinio ugdymo programa“ ir sveikos gyvensenos programą. Tęsėme veiklą respublikinėje ikimokyklinių įstaigų asociacijoje „Sveikatos želmenėliai“, dalyvaujame specialioje programoje „Zipio draugai“. Vykdėme sveikos gyvensenos ugdymo programą, kurioje numatytos priemonės plečia sveikatos saugojimo kompetenciją, ugdo vaikų ir tėvų sveikos gyvensenos įgūdžius. Dalyvaujame programose „Vaisių ir daržovių vartojimo skatinimas mokyklose“ ir „Pienas vaikams“. Aktyviai įsijungėme į Tarptautinį projektą e.Twining. Dėl kalbos komunikacijos sutrikimų 42 ugdytiniams teikta logopedo pagalba. Užsiėmimus lankė 17 priešmokyklinio amžiaus vaikų. Kalbos komunikacijos sutrikimai pašalinti 17 vaikų. Vieną kartą savaitėje vaikams yra teikiama psichologo pagalba Pedagogai dalyvavo renginiuose, projektuose, kurie vyko ne tik mūsų įstaigoje bet ir mieste, rajone bei respublikoje. Įstaigoje skatinamas pedagogų profesinis tobulėjimas, kvalifikacijos programų vykdymas, pedagogų patirties sklaida. Siekiame užtikrinti ikimokyklinio, priešmokyklinio ir pradinio ugdymo tęstinumą. Užtikrintos lygios galimybės visiems priešmokyklinio amžiaus vaikams gauti kokybišką priešmokyklinį ugdymą. Priešmokyklinės grupės yra aprūpinamos ugdymo priemonėmis pagal priešmokyklinio ugdymo standartus. Glaudžiai bendradarbiaujame su Švenčionėlių progimnazijos pradinėmis klasėmis. Sekame ir aptariame buvusių ugdytinių adaptaciją mokykloje. Bendradarbiavimas su tėvais vykdomas individualiai , bendrų susitikimų, renginių metu. Tėvai įtraukti į projektinę ir ugdomąją veiklą. Stenduose talpinama aktuali informacinė medžiaga, lankstinukai. Nuolat atnaujinama įstaigos elektroninė svetainė [www.svencioneliuvyturelis.lt](http://www.svencioneliuvyturelis.lt).Tėvų pageidavimu vyksta vaikų ankstyvojo anglų kalbos mokymo užsiėmimai. Numatytų priemonių įgyvendinimui, įstaigos veiklos tobulėjimui padėjo savivaldos institucijų veikla: darželio tarybos nariai svarstė darželio tarybos, įstaigos veiklos planus, finansinius klausimus. Pedagogų tarybos nariai aptarė priešmokyklinio amžiaus vaikų brandumą mokyklai, sveikatą stiprinančių programų ir priemonių įgyvendinimą, veiklos įsivertinimo rezultatus. Metodinio būrelio užsiėmimų metu pedagogai analizavo ikimokyklinio ir priešmokyklinio amžiaus vaikų ugdymo (si) pažangą, ugdomosios veiklos planavimą ir t.t. Sukūrėme efektyvesnį bendravimą ir bendradarbiavimą su ugdytinių tėvais. Atsižvelgiant į tėvų poreikius ir lūkesčius sukurta savalaikė tėvų informavimo sistema, sukurtos ir įgyvendinamos tradicijos su bendruomene ( kasmetinė šeimos šventė, priešmokyklinio ugdymo grupės išleistuvių į mokyklą šventė, kuri taip pat turi savo tradicijas ir kt.). 2019 m. tęsiamas pagrindinio bendruomenės uždavinio – visuminių vaiko galių ugdymo , sąlygų sveikam vaiko vystymuisi sudarymo – įgyvendinimas. Tapome aktyviais „Sveikatiados“ nariais, Lietuvos mažųjų žaidynių nugalėtojais, du metus organizavome ir pravedėme „Lietuvos mažųjų“ žaidynių regioninį II-ąjį etapą, savanoriavome Lietuvos Olimpinio Komiteto veikloje. Lopšelio-darželio vaikai – IX Tarptautinio vaikų, jaunimo ir suaugusiųjų vokalinės muzikos konkurso „Muzikos talentų lyga“ – 2 vietos laimėtojai, Tarptautinio vokalinės muzikos konkurso „Lėkime dainų sparnais“ laureatai, Respublikinio dainų festivalio „Šypsenėlė“, vaikų ir jaunimo festivalio „Atskrend paukšteliai“, „Dainų dainelė“, „Tramtatulis“, Respublikinio projekto „Lietuvos mažųjų žaidynės 2019“ II etapo nugalėtojai, finalo dalyviai. Tarptautinio projekto eTwining dalyviai: „Mokausi gamtoje“, „Verkia duonelė tinginio valgoma“, „Kaštoniukas ir Dobiliukas keliauja po Lietuvą“, Advento tradicijos, simboliai“. Dalyvavome įvairiuose respublikiniuose renginiuose pagal gyvenamąją vietą: masinis bėgimas sveikatingumo akcijose „Aš bėgu – 2019“, LOK projektai – „Mes sportuojam“, „Europos judėjimo savaitė“, „Linksmoji mankšta“, akcijose – „Atmintis gyva, nes liudija‘, „Gyvasis tautos žiedas“, „Tylos stebuklinga versmė“, Tolerancijos dienai. Sėkmingai užbaigti respublikiniai projektai; „Gerumo trupinėliai“, „Taikos glėbys‘, “Atvirukas Lietuvai“, „Mano žalioji palangė“, „Draugystės ratelis“, „Mes visi lygūs“. Pleneras – „Gamtos spalvos 2019“. Lopšelio – darželio ugdytiniai – įvairių miesto švenčių dalyviai: Vaikų gynimo, Motinos dienos minėjimo. Dalyvavo Švenčionėlių miesto bibliotekos vykdomų projektų renginiuose. Organizuotos edukacinės išvykos į „Paukščių kaimą“, esantį Ignalinos rajone, Reškutėnų amatų centrą – „Kūčiukų kepimas“, „Molio lipdiniai“, miesto biblioteka „Vilnos vėlimo paslaptys“ ir kt. Lauko teritorija suskirstyta į atskiras edukacinių veiklų erdves, kurios kviečia vaikus įvairiai veiklai ( labirintas, edukacinis daržas, šiltnamio karalystė, vabaliukų viešbučiai, medžių kiemeliai, lauko bibliotekėlė, šaškių pievelė, lauko klasė, emocijų veidukai, kabantys gėlynai, inkilėliai ...) Ypatingas dėmesys įstaigoje ir toliau skiriamas priešmokykliniam, pilietiniam ir sveikos gyvensenos įgūdžių ugdymui, vaikų rengimui mokyklai ir kalbos kultūrai. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.  Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1 Turtinti ir modernizuoti vidaus ir lauko edukacines aplinkas. Skatinti fizinį aktyvumą, užtikrinant saugią ir sveiką aplinką | Modernizuojamos ir atnaujinamos vidaus ir lauko edukacinės erdvės pagerins darbo ir paįvairins ugdymo(si) sąlygas. Atnaujintos visos lauko žaidimų aikštelės ir įrengimai leis praturtinti vaikų žaidybinę, kūrybinę ir eksperimentinę veiklą lauke. | Įsigyta lauko pavėsinė. Įrengtos ir išplėstos lauko edukacinės erdvės: edukacinis daržas ir šiltnamis, lauko bibliotekėlė, šaškių pievelė, emocijų veidukai, kabantys gėlynai. | Įsigyta ir įrengta nauja lauko pavėsinė, kurioje vaikai gali žaisti, pailsėti, pasislėpti nuo lietaus. Įrengta lauko bibliotekėlė, kurią padovanojo išeinančių priešmokyklinukų tėveliai. Įrengta šaškių pievelė, kurioje vaikai gali žaisti įvairius žaidimus. Darbuotojų iniciatyva ir tėvelių pagalba pasodinti kabantys gėlynai. Grupių tėveliai pagamino ir padėjo įkelti inkilus paukščiams Nupirkti du aikštelių įrenginiai: „Traukinukas“, „Namukas čiuožynė“.Kiekvienais metais įstaigoje vyksta šeimos ir sporto šventės su tėveliais lauko aikštelėse, kur yra naudojamos lauko erdvės ir įsigytas sporto inventorius.Įsigyti du stacionarūs kompiuteriai.. |
| 1.2 Partnerio teisėmis dalyvauti, vykdant Europos sąjungos projektą “Ikimokyklinio ir priešmokyklinio ugdymo prieinamumo didinimas“ | Atnaujinta, modernizuota aplinka leis pagerinti darbo sąlygas, ugdymui naudoti naujas kompiuterines technologijas. Tai turės teigiamą poveikį vaikų saugumui, sveikatai ir estetiniam suvokimui | Projekto „Ikimokyklinio ir priešmokyklinio ugdymo prieinamumo didinimas“ vykdymo metu yra užtikrintas sklandus įstaigos darbas remonto sąlygomis. | Prieš mokslo metų pradžią, pradėjus projekto įgyvendinimo darbus, suradau patalpas, kurios randasi Švenčionėlių socialinių paslaugų centre. Sutvarkius šias patalpas ir pasirašius sutartį, keturios ugdytinių grupės (dvi lopšelinio amžiaus – 1,5 m.-3,0 m. ir dvi priešmokyklinio amžiaus grupės – 6 m.-7m.) rugpjūčio mėnesio pabaigoje buvo perkeltos į socialinių paslaugų centro patalpas. Sudarėme visas reikiamas sąlygas, kad vaikų ugdymas vyktų sklandžiai. Ugdytiniai turi vietos ugdymui, žaidimams, miegui. Naudojamės centro sporto sale ir sale muzikiniams užsiėmimams. Pagal sudarytą ir patvirtintą perspektyvinį valgiaraštį, maitinimo paslaugas teikia Švenčionėlių Mindaugo gimnazija. Maistas yra šviežias, kokybiškas ir skaniai pagamintas. Vaikai gauna “Vaisių ir daržovių vartojimo skatinimas mokyklose” ir “Pienas vaikams” programų produktus.Sudarytos sutartys su Švenčionėlių progimnazija, dėl dviejų priešmokyklinukų vežimo į priešmokyklinio ugdymo grupę “Bitutės” iš Reškutėnų ir Pašaminės kaimųUgdytiniai gauna logopedo ir psichologo pagalbą.  |
| 1.3 Užtikrinti vaikų, turinčių specialiųjų ugdymosi poreikių integraciją. | Į ikimokyklinio ir priešmokyklinio ugdymo grupes bus integruojami vaikai nuo 1,5 iki 7 m., kuriems yra nustatyti vidutiniai arba dideli ugdymosi poreikiai. Teiksime specialistų (psichologo, logopedo) pagalbą vaikams bei tėvams, ugdantiems vaiką, turintį specialiųjų ugdymosi poreikių. |  Sukurta aplinka, sėkmingai specialiųjų poreikių vaikų integracijai. Vaikai ir tėvai gauna specialistų konsultacijas ugdymo klausimais. | Į bendrąsias ugdymo grupes integruoti 7 vaikai ( 1 vaikas – labai didelių ugdymosi poreikių, 6 vaikai – didelių ugdymosi poreikių). Jiems yra parengtos individualios ugdymo (si) programos. Įstaigoje veikia Vaiko gerovės komisija, kuri koordinuoja specialiųjų ugdymosi poreikių turinčių vaikų ugdymą įstaigoje.Su vaikais dirba logopedas ir vieną kartą savaitėje psichologas. Yra perkamos priemonės darbui su vaikais. Yra mokytojo padėjėjo etatas. Mokytojo padėjėja dirba su vaikais, turinčiais autizmo požymių.Prie Lietuvos aklųjų draugijos yra įkurtas sutrikusios raidos vaikų konsultavimo skyrius( dėl autistų vaikų). Rengiama sutartis su skyriaus komanda. Skyriaus darbuotojai , atvykę į įstaigą, stebės vaikus, konsultuos darbuotojus ir tėvus. |
| 1.4 Gerinti įstaigos maitinimo paslaugų kokybę |  Bendradarbiaujant su Švenčionių rajono savivaldybės sveikatos biuro specialistu išanalizuoti maitinimo organizavimą įstaigoje ir numatyti priemones paslaugų kokybei gerinti. Naudoti ekologiškas daržoves ir vaisius iš vietinių rajono ūkininkų. | Naudojamos uogos (šaldytos ir šviežios) iš Masevičiaus įmonės „Girios“. Organizuotas susirinkimas tėvams „Sveika mityba“ |  Parengtas ir patvirtintas perspektyvinis 15-os dienų valgiaraštis. Sudarytos sąlygos virtuvės darbuotojoms atnaujinti žinias kvalifikacijos kėlimo mokymuose. Mokymuose dėl sveikatai palankių maisto produktų ir sveikatą tausojančio maitinimo dalyvavo įstaigos virtuvės darbuotoja. Pasirašyta sutartis su Masevičiaus įmone „Girios“. Čia mes gauname šviežias ir šaldytas uogas. Rajono daržovių augintojai nesutiko su mumis bendradarbiauti, nes jų netenkina mūsų perkami daržovių kiekiai. Dalyvavome projekte „Sveikatiada“, kurio iššūkis – 400 gr. vaisių ir daržovių kasdien. Smagu, kad darželio ugdytiniai vaisius ir daržoves valgo kasdien. Vaikams buvo parodytas spektaklis „Brokoliukas sveikatos karalystėje“. Tai spektaklis, leidžiantis plačiau sužinoti apie sveiką mitybą, daržoves, vaisius ir kitus sveikatos šaltinius. Paminėjome Europos sveikos mitybos dieną. Organizuotas susitikimas tėvams „Sveika mityba“, kuriame buvo išklausyti tėvų pageidavimai ir aiškinama apie sveikatą tausojančio maitinimo naudą vaiko organizmui. |
| 1.5 Formuoti lopšelio-darželio įvaizdį, savitumą, dalyvaujant Europos sąjungos fondų investicijų projekte „Darželių veiklos tobulinimas“ | Įgyvendinti projekto paraiškoje numatytas veiklas. | Parengta unikali ugdymosi metodika, naudojant interaktyvius kubus iMO. Organizuoti mokymai mokytojams. |  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| **Užduotys** | Priežastys, rizikos |
| 2.1 Formuoti lopšelio-darželio įvaizdį, savitumą, dalyvaujant Europos sąjungos fondų investicijų projekte „Darželių veiklos tobulinimas“. | Vykdant šią užduotį pateikta paraiška, sutvarkyti visi reikalaujami dokumentai laiku. Dėl techninės projekto rengėjų klaidos, visų 48 pareiškėjų prašymai buvo atmesti. |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| **Užduotys** | Poveikis švietimo įstaigos veiklai |
| 3.1. Seminarai ir mokymai įstaigos bendruomenei.3.2 Nupirkta nauja automatinė skalbimo mašina.3.3 Stichinės nelaimės padarinių likvidavimas. | Įstaigos bendruomenei organizavome dviejų dienų seminarą-išvyką „Integruotas ugdymas, panaudojant edukacines aplinkas – kelias į sėkmingą mokymąsi“.Pagerėjo higieninės sąlygos, palengvėjo auklėtojų padėjėjų ir virėjų darbo sąlygos.Suremontuota nuplėšta stogo dangos dalis ir stogo apdaila. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai ( kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. | **-** | **-** | **-** |